Kristin Stemland

Kristin Mürer Stemland () er ein norsk tidlegare langrennar, friidrettsutøvar og idrettsleiar frå Trondheim. Ho vart i 2004 noregsmeister på 30 kilometer langrenn. Stemland er medlem i Byåsen Idrettslag.

Aktiv
Stemland hevda seg i noregseliten i langrenn frå 2004. 27. mars 2004 var ho over 2 minutt føre sølvmedaljør Hilde Gjermundshaug Pedersen på NM-tremila på Savalen. Vinteren 2005 vann ho ein sølvmedalje og to bronsemedaljar under noregsmeisterskapen på ski. Sidan sikra ho seg ein sølvmedalje i Ski-NM 2006 og to medaljar i Ski-NM 2007.

I februar 2005 deltok Stemland i verdsmeisterskapen på ski og enda på høvesvis 22. og 26. plass på 10 km og 30 km. Under Vinter-OL 2006 i Torino kom ho på tolvteplass på 10 km. Ho gjekk også den tredje etappen for eit norsk lag som vart nummer 5 i 4x5 km stafett. I Ski-VM 2007 i Sapporo gjekk ho inn til 19. plass på 10 km.

Stemland deltok i verdscuprenn frå 2004-sesongen. Ho var med på å vinne to verdscuptevlingar i 4x5 km stafett, begge i Davos. 14. desember 2003 var ho på lag med Vibeke Skofterud, Marit Bjørgen og Hilde Gjermundshaug Pedersen, og 9. desember 2007 i kompaniskap med Therese Johaug, Kristin Steira og Skofterud. Stemland lukkast aldri å kjempe om dei øvste plassane i individuelle verdscuprenn, men var fleire gongar mellom dei ti beste. Ho vart vraka frå det norske landslaget i 2009 og la opp i 2012.

I 2008 sprang Stemland inn til bronsemedalje på 10 000 meter under noregsmeisterskapen i friidrett.

Kjelder

Denne artikkelen bygger på «Kristin Mürer Stemland» frå ,  den 19. februar 2026.  
Denne artikkelen bygger på «Kristin Mürer Stemland» frå ,  den 19. februar 2026.  

Kategori:Norske langrennsløparar
Kategori:Noregsmeistrar i langrenn